Riżoluzzjoni leġiżlattiva tal-Parlament Ewropew dwar il-proposta għal rakkomandazzjoni tal-Parlament Ewropew u tal-Kunsill dwar kompetenzi ewlenin għat-tagħlim tul il-ħajja (COM(2005)0548 - C6-0375/2005 - 2005/0221(COD))



Official Journal 306 E , 15/12/2006 P. 0165 - 0175



P6_TC1-COD(2005)0179 Pożizzjoni tal-parlament ewropew adottata fl-ewwel qari fis- 26 ta' Settembru 2006 bil-ħsieb ta' ladozzjoni ta' Rakkomandazzjoni tal-Parlament Ewropew u tal-Kunsill dwar il-mobbiltà tranżnazzjonali fi ħdan il-Komunità għal finijiet ta'edukazzjoni u taħriġ: Karta Ewropea ta' Kwalità favur il-Mobbiltà (Test b'rilevanza għaż-ŻEE) IL-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikulari l-Artikolu 149(4) u l-Artikolu 150(4) tiegħu, Wara li kkunsidraw il-proposta tal-Kummissjoni, Wara li kkunsidraw l-opinjoni tal-Kumitat Ekonomiku u Soċjali Ewropew [1], Wara li kkunsidraw l-opinjoni tal-Kumitat tar-Reġjuni [2], B'konformità mal-proċedura stipulata fl-Artikolu 251 tat-Trattat [3], Billi: (1) Il-mobilità fl-edukazzjoni u fit-taħriġ hi parti integrali tal-moviment ħieles tal-persuni — libertà fundamentali protetta bit-Trattat — u wieħed mill-objettivi prinċipali ta' l-azzjoni ta' l-Unjoni Ewropea filqasam edukattiv u tat-taħriġ, imsejjes kemm fuq il-valuri komuni kif ukoll fuq ir-rispett lejn iddiversità; hi għodda essenzjali biex jinħoloq spazju Ewropew ġenwin għall-edukazzjoni u t-taħriġ kontinwi, għall-promozzjoni tax-xogħol u għat-tnaqqis tal-faqar u għall-għajnuna fil-promozzjoni ta' ċittadinanza Ewropea attiva. (2) Il-mobilità tqarreb liċ-ċittadini lejn xulxin u ttejjeb il-fehim reċiproku. Tippromwovi s-solidarjetà, l-iskambju ta' l-ideat u għarfien aħjar tal-kulturi differenti li jsawru 'l-Ewropa; għaldaqstant ilmobilità tmexxi 'l quddiem il-koeżjoni ekonomika, soċjali u reġjonali. (3) L-intensifikazzjoni tal-mobilità Ewropea u ta' l-iskambji għal skopijiet edukattivi u ta' taħriġ, u avvenimenti bħas-Sena Ewropea għall-Mobilità tal-Ħaddiema fl-2006, għandhom rwol importanti filkisba ta' l-objettiv ta' Liżbona biex l-Ewropa ssir l-aktar ekonomija innovattiva u kompetittiva bbażata fuq l-għarfien sa l-2010. (4) Il-provediment ta' qafas aħjar għall-mobilità għal skopijiet ta' edukazzjoni u taħriġ fi ħdan l-UE se jgħin fil-kontribut lejn il-kisba ta' ekonomija bbażata fuq l-għarfien, li tkun ċentrali għallħolqien ta' l-impjiegi, ta' l-iżvilupp sostenibbli, tar-riċerka u ta' l-innovazzjoni fl-Istati Membri. (5) Huwa meħtieġ aktar appoġġ min-naħa ta' dawk kollha li għandhom interess, inklużi l-awtoritajiet pubbliċi, għall-mobilità fl-UE sabiex jittejbu l-kwalità u l-effettività tas-sistemi ta' l-edukazzjoni u t-taħriġ fl-Ewropa. (6) Ir-Rakkomandazzjoni 2001/613/KE tal-Parlament Ewropew u l-Kunsill ta' l- 10 ta' Lulju 2001 dwar ilmobbiltà fi ħdan il-Komunità għal studenti, persuni li qed jitħarrġu, voluntieri, għalliema u ħarreġa [4] kienet l-ewwel rakkomandazzjoni adottata bl-għan li tkun iffaċilitata l-azzjoni Komunitarja biex tkun inkoraġġuta l-mobbiltà. (7) Ix-xogħol tal-grupp ta' esperti mwaqqaf mill-Kummissjoni skond il-punt III.a) tar-Rakkomandazzjoni msemmija hawn fuq, u l-ewwel rapport li jsegwi l-iżviluppi, filwaqt li juru l-progress magħmul kemm fil-livell nazzjonali kif ukoll f'dak Ewropew fir-rigward tal-mobilità għal skopijiet edukattivi u ta' taħriġ, juru l-bżonn mhux biss li jkun hemm konċentrazzjoni fuq iż-żieda tal-mobilità f'termini kwantitattivi, iżda fuq kollox fuq it-titjib tal-kwalità tagħha. (8) Dan l-objettiv jista' jiġi segwit, inter alia, billi tkun adottata, fil-forma ta' Rakkomandazzjoni, Karta ta' Kwalità favur il- Mobilità, li tistabbilixxi sett ta' prinċipji f'dan il-qasam, li għandu jkun implimentat fuq bażi volontarja. (9) Il-Karta ta' Kwalità favur il-Mobilità għandha wkoll tħalli lok għall-bżonnijiet speċifiċi ta' nies b'diżabilitajiet u għal gruppi żvantaġġjati. (10) Il-Karta għandha tgħin biex jiżdiedu l-iskambji, jitħaffef l-għarfien tal-perjodi dedikati għall-edukazzjoni u/jew għat-taħriġ u l-għarfien tat-titoli u tal-kwalifiki u tistabbilixxi fiduċja reċiproka sabiex titjieb u tissaħħaħ il-koperazzjoni bejn l-awtoritajiet, l-organizzazzjonijiet u l-partijiet kollha interessati fil-mobilità. Għandha tingħata attenzjoni lill-kwistjoni tal-portabilità tas-self, tal-konċessjonijiet u tal-benefiċċji tas-sigurtà soċjali. (11) Din il-Karta hija maħsuba biex tikkumplimenta, u mhux biex tieħu post, id-dispożizzjonijiet speċifiċi msemmija fil-Karta ta' l-Erasmus. (12) Il-Karta, fil-lingwi rispettivi tar-riċevituri, għandha tkun disponibbli mingħajr xkiel mill-awtoritajiet għall-istudenti u l-persuni kollha li jkunu qegħdin jirċievu taħriġ, mill-organizzazzjonijiet u minn partijiet interessati oħrajn involuti fil-mobilità fil-pajjiżi tan-nisel u fil-pajjiżi ospitanti, u għandha titqies bħala qafas bażiku ta' riferenza. (13) Il-vantaġġi tal-mobilità jiddependu ħafna fuq il-kwalità tal-modalitajiet prattiċi: l-informazzjoni, il-preparazzjoni, l-għajnuna u l-għarfien ta' l-esperjenza u tal-kwalifiki miksuba mill-parteċipanti matul il-perjodi ta' studju u taħriġ. In-nies u l-organizzazzjonijiet involuti jistgħu itejbu konsiderevolment il-valur tagħha permezz ta' ppjanar bil-ħsieb u evalwazzjoni adattata. (14) Il-Europass [5]huwa strument utli b'mod partikulari għall-iżvilupp tat-trasparenza u ta' l-għarfien sabiex tiġi mgħejjuna l-mobilità. (15) Hu mixtieq li l-prinċipji kkonċernati jkopru mhux biss il-perjodu nnifsu tal-mobbiltà iżda wkoll ilperjodu preċedenti u segwenti tagħha. (16) Għandu jkun imfassal minn qabel pjan għat-tagħlim. Il-preparazzjoni ġenerali tal-parteċipanti hi wkoll neċessarja, u din għandha tagħti kas tal-preparazzjoni lingwistika. L-awtoritajiet u l-organizzazzjonijiet kompetenti għandhom jipprovdu l-assistenza għal dak li għandu x'jaqsam ma' dan. (17) Il-mistoqsijiet amministrattivi u finanzjarji kollha, bħal liema għajnuna finanzjarja hi disponibbli u min hu responsabbli mill-ispejjeż u mill-polza ta' l-assigurazzjoni fil-pajjiż ospitant, għandhom ikunu solvuti qabel it-tluq. (18) Għall-perjodu barra l-pajjiż, il-kwalità tal-mobilità tista' tittejjeb permezz tal-provediment ta' skemi bħal, pereżempju, l-għażla ta' persuni biex jieħdu ħsieb il-parteċipanti b'mod individwali. (19) Deskrizzjoni ddettaljata u ċara ta' kwalunkwe kors u/jew taħriġ segwiti fil-pajjiż ospitanti, inkluż it-tul taż-żmien, għandha tgħin biex jitħaffef l-għarfien meta jmorru lura f'pajjiżhom. (20) It-trasparenza u l-amministrazzjoni tajba jitolbu definizzjoni ċara tal-partijiet li jkollhom interess u li jkunu responsabbli minn kull stadju u azzjoni tal-programm ta' mobilità. (21) Sabiex tkun żgurata l-kwalità globali tal-mobilità, hu mixtieq li jiġi żgurat il-moviment ħieles għaċċittadini kollha ta' l-UE u li jkunu applikati kemm jista' jkun il-prinċipji u r-rakkomandazzjonijiet imsemmija hawn fuq għat-tipi kollha ta' mobilità għall-iskopijiet ta' tagħlim jew żvilupp professjonali: l-edukazzjoni jew it-taħriġ; it-tagħlim formali jew mhux formali, inklużi x-xogħol u l-proġetti volontarji; il-perjodi qosra jew twal ta' mobilità; it-tagħlim fl-iskejjel, fl-edukazzjoni ogħla jew tagħlim relatat max-xogħol; miżuri relatati mat-tagħlim tul il-ħajja kollha. (22) Minħabba d-diversità tan-natura u t-tul ta' żmien ta' l-attivitajiet ta' mobilità, l-Istati Membri jistgħu jaġġustaw l-implimentazzjoni tal-Karta skond iċ-ċirkostanzi, i.e. jadattawha għal sitwazzjonijiet u programmi speċifiċi. L-Istati Membri jistgħu jqisu xi punti obbligatorji u jikkunsidraw oħrajn bħala fakultattivi. (23) Peress li l-obbjettivi ta' din ir-Rakkomandazzjoni, li tinvolvi l-Istati Membri kollha, jistgħu jkunu mwettqa fil-livell Komunitarju, il-Komunità tista' tieħu miżuri, skond il-prinċipju tas-sussidjarjetà previsti fl-Artikolu 5 tat-Trattat. Biex ikun ukoll irrispettat il-prinċipju ta' proporzjonalità, kif inhu ddikjarat fl-istess Artikolu, din ir-Rakkomandazzjoni ma teċċedix dak li hu neċessarju biex ikunu mwettqa dawn l-għanijiet. B'DAN JIRRAKKOMANDAW li l-Istati Membri: 1. jadottaw u jippromwovu l-użu tal-Karta Ewropea ta' Kwalità favur il- Mobilità mehmuża hawnhekk bħala mezz biex jissaħħaħ l-iżvilupp personali u professjonali. 2. jirrappurtaw dwar din ir-Rakkomandazzjoni u dwar kwalunkwe miżuri kumplimentari li jistgħu jagħżlu li jieħdu favur il-mobilità, b'mod partikulari fir-rigward ta' l-aspetti kwalitattivi tagħhom, fil-kontributi nazzjonali tagħhom għall-programm ta' ħidma "Edukazzjoni u Taħriġ 2010", sa mit-tieni sena wara l-adozzjoni ta' din ir-Rakkomandazzjoni; 3. ikomplu jikkoperaw mill-qrib u jikkoordinaw l-azzjonijiet tagħhom bil-ħsieb li jeqirdu l-ostakli li, direttament jew indirettament, ixekklu l-mobilità taċ-ċittadini ta' l-UE; 4. jipprovdu għajnuna xierqa u infrastrutturi adattati għall-mobilità għal skopijiet ta' edukazzjoni u taħriġ sabiex jitjiebu l-livelli ta' l-edukazzjoni u t-taħriġ taċ-ċittadini tagħhom; 5. jieħdu kwalunkwe miżura meħtieġa biex jippromwovu l-mobilità, biex jiżguraw li l-informazzjoni rilevanti kollha tkun tinftiehem faċilment u tkun aċċessibbli għal kulħadd, pereżempju permezz ta' gwida introduttorja għall-mobilità jew lista ta' organizzazzjonijiet li joffru għajnuna, u biex itejbu l-kundizzjonijiet għall-mobilità. B'DAN JISTIEDNU l-Kummissjoni: 1. biex tħeġġeġ l-użu tal-Karta mill-Aġenziji Nazzjonali u minn organizzazzjonijiet oħrajn li jaħdmu fil-qasam tat-taħriġ u l-edukazzjoni u l-mobilità; 2. biex tkompli tikkopera ma' l-Istati Membri u l-imsieħba soċjali, sabiex informazzjoni u esperjenza utli li jikkonċernaw l-implimentazzjoni tal-miżuri pproklamati f'din ir-Rakkomandazzjoni jistgħu jkunu skambjati; 3. biex titjieb jew tiġi żviluppata b'kooperazzjoni mill-qrib ma' l-awtoritajiet relevanti id-dejta statistika speċifika fuq is-sessi dwar il-mobilità għall-skopijiet ta' edukazzjoni u taħriġ; 4. biex tikkunsidra li r-Rakkomandazzjoni preżenti tifforma ħaġa sħiħa mar-Rakkomandazzjoni 2001/613/KE tal-Parlament Ewropew u tal-Kunsill u għalhekk tinkludi r-rapporti mitluba ta' kull sentejn fir-rapporti ġenerali tal-programm ta' ħidma "Edukazzjoni u Taħriġ 2010". Magħmula fi, [ ...] Għall-Parlament Ewropew Il-President Għall-Kunsill Il-President [1] ĠU C 88, 11.4.2006, p. 20. [2] ĠU C 206, 29.8.2006, p. 40. [3] Pożizzjoni tal-Parlament Ewropew tas- 26 ta' Settembru 2006. [4] GU L 215, 9.8.2001, p. 30. [5] Deċiżjoni Nru 2241/2004/KE tal-Parlament Ewropew u tal-Kunsill tal- 15 ta' Diċembru 2004 dwar qafas Komunitarju waħdieni għat-trasparenza tal-kwalifiki u tal-kompetenzi (Europass) (ĠU L 390, 31.12.2004, p. 6). -------------------------------------------------- ANNESS KARTA EWROPEA TA' KWALITÀ FAVUR IL-MOBBILTÀ INTRODUZZJONI: Imsaħħa mill-Pjan ta' Azzjoni favur il-Mobilità ta' l-2000 [1]u mir-Rakkomandazzjoni 2001/613/KE tal-Parlament Ewropew u l-Kunsill ta' l- 10 ta' Lulju 2001 dwar il-mobbiltà fi ħdan il-Komunità għal studenti, persuni li qed jitħarrġu, voluntieri, għalliema u ħarreġa [2], il-mobilità minn dejjem kienet ta' interess konsiderevoli għall-partijiet interessati. Dik ir-Rakkomandazzjoni kellha ambitu wiesgħa, indirizzat firxa ta' kwistjonijiet importanti assoċjati mal-mobilità u kienet immirata lejn kulmin seta' jibbenefika minn perjodu ta' tagħlim barra pajjiżu (formali jew mhux formali); inklużi istudenti, għalliema, ħarrieġa, voluntieri u persuni li qed jitħarrġu. Ir-Rakkomandazzjoni 2006/ .../KE tal-Parlament Ewropew u tal-Kunsill ta' ... dwar mobilità transnazzjonali fil-Komunità għal skopijiet ta' edukazzjoni u taħriġ: Karta Ewropea ta' kwalità favur il-Mobbiltà, li tagħha din il-Karta tikkostitwixxi parti integrali, għandha l-istess ambitu iżda tiffoka fuq l-aspetti kwalitattivi tal-mobilità, kif proposti mill-grupp ta' esperti stabbilit wara l-ewwel Rakkomandazzjoni. Hi għandha tgħin biex ikun żgurat li l-parteċipanti jkollhom esperjenza pożittiva, kemm fil-pajjiż ospitanti kif ukoll fil-pajjiż ta' oriġini meta huma jirritornaw lura. Din il-Karta tiddefinixxi sett ta' linji gwida applikabbli għall-mobilità assunta minn persuni individwali żgħażagħ jew adulti, għal skopijiet ta' tagħlim formali jew mhux formali u għall-iżvilupp personali u professjonali tagħhom. Kienet imfassla bħala dokument bażiku ta' referenza li jqis is-sitwazzjonijiet nazzjonali u jirrispetta l-kompetenzi ta' l-Istati Membri. Il-kontentut jista' jkun adattat skond it-tul ta' żmien tal-mobilità u l-ispeċifikazzjonijiet tad-diversi attivitajiet edukattivi, ta' taħriġ u taż-żgħażagħ kif ukoll il-bżonnijiet tal-parteċipanti. Għalkemm primarjament hi tindirizza l-mobilità għal skopijiet ta' tagħlim, jinħass li din il-linja gwida kwalitattiva tista' tkun utli wkoll għal tipi oħra ta' mobilità, notevolment il-mobilità professjonali. 1. Gwida u informazzjoni Il-kandidati b'potenzjal għal mobilità għandu jkollhom aċċess għal sorsi ta' gwida u informazzjoni li wieħed jista' joqgħod fuqhom dwar l-opportunitajiet għal mobilità u l-kondizzjonijiet li fihom din tista' titwettaq. Fost affarijiet oħra, għandha tiġi provduta informazzjoni ċara fuq is-sett kollu ta' linji gwida li hemm fil-Karta favur il-Mobilità, dwar l-irwol u l-ħidmiet ta' l-organizzazzjonijiet li jibagħtu u jospitaw, u rigward is-sistemi varji ta' edukazzjoni u taħriġ. 2. Pjan ta' tagħlim Qabel ma jkun assunt kull tip ta' mobilità għal skopijiet edukattivi jew ta' taħriġ, pjan ta' tagħlim bil-kunsiderazzjoni tat-tħejjija lingwistika, għandu jkun imfassal u aċċettat minn kulmin hu involut, inklużi l-organizzazzjonijiet li jibagħtu u jospitaw u l-parteċipanti. Pjan ta' tagħlim huwa partikolarment importanti filkaż ta' mobilità fuq tul ta' żmien twil u jista' jkun utli wkoll għal dak ta' mobilità fuq tul ta' żmien qasir. Il-pjan għandu jfassal l-objettivi u r-riżultati ta' tagħlim mistennija, kif ukoll il-mod kif dawn jistgħu jinkisbu u jiġu implimentati. Kull modifika sinifikanti tal-pjan ta' tagħlim għandu jiġi aċċettat mill-partijiet kollha. Meta jitfassal il-pjan ta' tagħlim, għandhom jiġu kkunsidrati l-kwistjonijiet ta' re-integrazzjoni fl-art tat-twelid u l-evalwazzjoni. 3. Personalizzazzjoni Il- mobilità assunta għal skopijiet edukattivi jew ta' taħriġ għandha tiffittja kemm jista' jkun possibbli maxxejriet personali ta' tagħlim, kapaċitajiet u motivazzjoni tal-parteċipanti, u għandha tiżviluppa jew tissupplimentahom. 4. Preparazzjoni ġenerali Preparazzjoni minn qabel tal-parteċipanti hi rakkomandata, u għandha tkun imfassla għall-bżonnijiet speċifiċi tagħhom. Din għandha tinkludi l-aspetti lingwistiċi, pedagoġiċi, prattiċi, amministrattivi, legali, personali u kulturali, u informazzjoni dwar aspetti finanzjarji, kif meħtieġ. 5. Aspetti lingwistiċi Il-kapaċitajiet lingwistiċi huma importanti għal tagħlim effettiv, għal komunikazzjoni bejn il-kulturi u għal fehim aħjar tal-kultura tal-pajjiż ospitant. Il-parteċipanti, u l-istituzzjonijiet li jibagħtuhom u jospitawhom, għandhom jagħtu attenzjoni speċjali lill-preparazzjoni lingwistika xierqa. Kull fejn hu possibbli, l-arranġamenti għall-mobilità għandhom jinkludu: - qabel it-tluq, l-assessjar tal-lingwa u l-opportunità li jkunu segwiti korsijiet fil-lingwa tal-pajjiż ospitanti u/jew fil-lingwa li biha jsir it-tagħlim, jekk differenti; - fil-pajjiż ospitanti, għajnuna lingwistika u pariri. 6. Għajnuna loġistika Kull fejn hu neċessarju, għajnuna loġistika adegwata għandha tkun ipprovduta lill-parteċipanti. Din tista' tinkludi informazzjoni u assistenza li tikkonċerna arranġamenti ta' l-ivvjaġġar, l-assigurazzjoni, il-permessi għar-residenza jew ix-xogħol, is-sigurtà soċjali, il-possibilità li jsiru trasferimenti ta' għotjiet u self talgvern mill-pajjiżi ta' l-oriġini għall-pajjiż ospitant, l-akkomodazzjoni, u aspetti prattiċi oħra inklużi lkwistjonijiet ta' sigurtà rilevanti għaż-żjara tagħhom, fejn hu xieraq. 7. Servizz ta' parrinu L-organizzazzjoni ospitanti (l-istabbiliment edukattiv, l-organizzazzjoni taż-żgħażagħ, il-kumpanija, eċċ.) għandhom jipprovdu skemi bħal tagħlim biex jingħataw pariri lill-parteċipanti u tingħata għajnuna flintegrazzjoni effettiva tagħhom fl-ambjent ospitanti, kif ukoll iservu ta' punt ta' kuntatt biex jakkwistaw assistenza kontinwa. 8. Għarfien Jekk perjodu ta' studju jew apprendistat barra l-pajjiż ikun parti integrali ta' programm formali ta' studju jew taħriġ, dan il-fatt għandu jkun iddikjarat fil-pjan ta' tagħlim, u l-parteċipanti għandhom ikunu pprovduti blassistenza biex jitħaffu l-għarfien u ċ-ċertifikazzjoni, fejn hu xieraq. Fil-pjan ta' tagħlim, l-organizzazzjoni li tibgħat għandha tieħu r-responsabilità li tagħraf perjodi ta' mobilità tajbin. Għal tipi oħra ta' mobilità, u b'mod partikulari dawk fil-kuntest ta' edukazzjoni jew taħriġ mhux formali, dokument xieraq għandu jkun maħruġ sabiex il-parteċipant ikun jista' juri l-parteċipazzjoni attiva tiegħu u r-riżultati tat-tagħlim b'mod sodisfaċenti u kredibbli. F'dan il-kuntest, l-użu ta' l-'Europass' [3]għandu jkun inkoraġġit. 9. Integrazzjoni mill-ġdid u evalwazzjoni Meta jirritornaw lura lejn il-pajjiż ta' l-oriġini, b'mod partikolari wara mobilità fuq tul ta' żmien twil, ilparteċipanti għandhom jingħataw iggwidar dwar kif jagħmlu użu mill-kompetenzi u l-kapaċitajiet akkwistati matul iż-żjara Fejn hu neċessarju, għajnuna għall-integrazzjoni mill-ġdid fl-ambjent soċjali, edukattiv jew professjonali tal-pajjiż ta' oriġini għandha ssir disponibbli għal persuni li jirritornaw lura wara mobilità għal tul twil ta' żmien. L-esperjenza akkwistata għandha tkun evalwata b'mod adatt mill-parteċipanti, flimkien ma' l-organizzazzjonijiet responsabbli, biex ikun assessjat jekk l-għanijiet tal-programm ta' tagħlim kinux milħuqa. 10. Impenji u responsabbilitajiet Ir-responsabilitajiet li jirriżultaw minn dawn il-kriterji kwalitattivi għandhom ikunu mifthemin mill-organizzazzjonijiet li jibagħtu u li jospitaw u mill-parteċipanti. Dawn għandhom preferibilment ikunu konfermati bil-miktub, sabiex ir-responsabilitajiet ikunu ċari għal dawk kollha involuti. [1] Riżoluzzjoni tal-Kunsill u tar-Rappreżentanti tal-Gvernijiet ta' l-Istati Membri, imlaqqgħa fil-Kunsill, ta' l- 14 ta' Diċembru 2000, dwar pjan ta' azzjoni favur il-mobbiltà (ĠU C 371, 23.12.2000, p. 4). [2] ĠU L 215, 9.8.2001, p. 30. [3] Deċiżjoni Nru 2241/2004/KE tal-Parlament Ewropew u tal-Kunsill tal- 15 ta' Diċembru 2004 dwar qafas Komunitarju waħdieni għat-trasparenza tal-kwalifiki u tal-kompetenzi (Europass) (ĠU L 390, 31.12.2004, p. 6). --------------------------------------------------